Broj: 26-11-10109/20

Sarajevo, 15.04.2020. godine

Na osnovu člana 17. (Uslovi za početak postupka javne nabavke), stav (1), člana 18. (Odluka o pokretanju postupka javne nabavke), stav (1), člana 87. (Vrste postupka za dodjelu ugovora male vrijednosti), stav (1) i (3), člana 90. (Direktni sporazum) Zakona o javnim nabavkama (“Službeni glasnik Bosne i Hercegovine“, broj: 39/14), člana 2. (Uslovi za primjenu direktnog sporazuma) i člana 4. (Početak postupka) Pravilnika o postupku direktnog sporazum (“Službeni glasnik Bosne i Hercegovine“, broj: 39/14), direktor Zavoda za informatiku i statistiku Kantona Sarajevo donosi

**ODLUKU**

**o pokretanju postupka javne nabavke putem direktnog sporazuma**

Član 1.

(Predmet javne nabavke)

Predmet javne nabavke je nabavka usluga kolektivnog osiguranja radnika Zavoda za informatiku i statistiku Kantona Sarajevo.

Član 2.

(Procijenjena vrijednost javne nabavke)

Procijenjena vrijednost nabavke je 1.100,00 KM za period od 12 (dvanaest) mjeseci.

Član 3.

(Izvor finansiranja)

Finansijska sredstva za potrebe osiguranja su planirana i predviđena u Budžetu Kantona Sarajevo.

Član 4.

(Vrsta postupka)

Vrsta postupka javne nabavke usluga je direktni sporazum.

Član 5.

(Zaključivanje direktnog sporazuma)

Zavod za informatiku i statistiku Kantona Sarajevo će s izabranim ponuđačem zaključiti ugovor o pružanju usluga kolektivnog osiguranja radnika Zavoda za informatiku i statistiku Kantona Sarajevo.

Član 6.

(Stupanje na snagu)

Ova odluka stupa na snagu danom donošenja.

D I R E K T O R

 mr. Dino Šehović

Dostaviti:

* Ministarstvo finansija Kantona Sarajevo
* a/a